આપણા પૂર્વજોને ‘ભૌતિક’ પ્રગતિમાં જરા પણ રસ નહોતો તેઓ તો મોક્ષની સાધનામાં મશગુલ હતા. અગસ્ત્ય સંહિતાના થોડા શ્લોકો અનુસાર તે સમયે કોઈએ વીજળીના કોષ બનાવી પાણીમાંથી હાઇડ્રોજન અને ઓક્સીજન છુટા પડ્યા હતા. પણ તે શોધ ત્યાં જ દટાઈ ગઈ. કોઈએ જરા પણ આગળ ચલાવી નહિ. કારણ તેને પ્રોત્સાહન મળ્યું જ નહિ. ધનનો ઉપયોગ મોજશોખ કરવામાં અથવા મંદિરો બંધાવવામાં જ થતો. મધ્યયુગના યુરોપમાં કેટલાક ધનિકોએ વૈજ્ઞાનિકો અને ગણિતયજ્ઞોને ટેકો આપેલો તેથી શોધખોળો ચાલતી રહી.